Campanha sovietica de Manchoria

La campanha sovietica de Manchoria (Operacion ofensiva estrategica en Manchoria en Russia) se debanèt dins lo corrent de la Segonda Guèrra Mondiala dau 9 d'aost au 2 de setembre de 1945. Foguèt la consequéncia d'una tiera d'ofensivas sovieticas e mongòlas ( d'òmes) còntra Manchoria qu'èra tenguda per l'armada imperiala japonesa e sei supletius dau protectorat de Manchokuò ( d'òmes). Acomençada entre lei dos bombardaments atomics de Hiroshima e de Nagasaki, prenguèt lei fòrças japonesas per sospressa e entraïnèt son afondrament rapide en causa de la superioritat materiala de l'Armada Roja ( canons e  carris tecnicament superiors ai  pèças d'artilhariá e  carris japonés). En mens d'una setmana, lei Sovietics e lei Mongòls avancèron de 400 km. Lo 16 d'aost, jonhèron lei tropas dau Partit Comunista Chinés a Kalgan e lo 20, lo comandament japonés acceptèt de capitular sensa condicion. Pasmens, en causa de l'afondrament dei comunicacions japonesas, plusors pòchas de resisténcia contunièron de resistir. De son caire, lei Sovietics se contentèron d'enceuclar aquelei ponchs per perseguir son avançada vèrs lo sud e agantar Pòrt-Artur (23 d'aost) e lo 38 parallèl (25 d'aost).

Durant l'ofensiva, l'armada japonesa perdiguèt  mòrts e  presoniers, compres 148 generaus e Puyi, l'emperaire de Manchokuò. L'Armada Roja e son aliat mongòla perdiguèron aperaquí  òmes ( mòrts e  bleçats).

 Liames intèrnes 

 Bibliografia 

 Nòtas e referéncias